নতুন দিল্লীত নিমাতিঘাটৰ দুৰ্ঘটনাক লৈ প্ৰতিক্ৰিয়া প্ৰকাশ সৰ্বানন্দ সোণোৱালৰ

নতুন দিল্লীত কেন্দ্ৰীয় মন্ত্ৰী সৰ্বানন্দ সোণোৱালৰ নিমাতিঘাটৰ দুৰ্ঘটনাক লৈ প্ৰতিক্ৰিয়া প্ৰকাশ।

সৰ্বানন্দ সোণোৱালে কয় যে, দুৰ্ঘটনাৰ বাবে তেওঁ মৰ্মাহত, এনে ঘটনা কাহানিও নঘটক। তেওঁ মুখ্যমন্ত্ৰী হিমন্ত বিশ্ব শৰ্মাৰ সৈতে কথা- বতৰা হোৱা বুলি উল্লেখ কৰে। এছ ডি আৰ এফ আৰু এন ডি আৰ এফ য়ে নিষ্ঠাৰে উদ্ধাৰ অভিযানত ব্ৰতী হৈছে।নিহত সকলৰ পৰিয়াললৈ গভীৰ সমবেদনা জ্ঞাপন কৰিছে তেওঁ।

মন্ত্ৰীগৰাকীয়ে কয় যে, মাজুলীবাসী ৰাইজৰ দলং নিৰ্মাণৰ দাবী বহু দীৰ্ঘ দিনীয়া দাবী আৰু কেন্দ্ৰ-ৰাজ্য চৰকাৰ মাজুলীত দলং নিৰ্মাণ কৰিবলৈ সংকল্পবদ্ধ। কিন্তু ব্ৰহ্মপুত্ৰৰ ওপৰত দলং নিৰ্মাণ কৰোতে সময়ৰ প্ৰয়োজন হয় এইয়া ৰাজনীতিৰ বিষয় নহয়।

প্ৰধানমন্ত্ৰী নৰেন্দ্ৰ মোডী আৰু গৃহমন্ত্ৰী অমিত শ্বাহে ভাৰত চৰকাৰৰ তৰফৰ পৰা সম্পুৰ্ণ সহযোগৰ আশ্বাস দিছে বুলিও কয় সৰ্বানন্দ সোণোৱালে।

ৰবিবাৰে নিজে মাজুলীলৈ যাব মন্ত্ৰীগৰাকী৷